Odluka Komisije od 31/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7662 - AXA KONZERN / COMPUGROUP MEDICAL MOBILE / DTL) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2006/427/EZ: Odluka Komisije od 20. lipnja 2006. o utvrđivanju metoda praćenje proizvodnosti i metoda za procjenu genetske vrijednosti uzgojno valjanih goveda čistih pasmina (priopćena pod brojem dokumenta C(2006) 2376)  Tekst značajan za EGP

text:
               03/Sv. 030

               HR

               Službeni list Europske unije

               234

         32006D0427

               L 169/56

               SLUŽBENI LIST EUROPSKE UNIJE

               20.06.2006.

      ODLUKA KOMISIJE

   od 20. lipnja 2006.
   o utvrđivanju metoda praćenje proizvodnosti i metoda za procjenu genetske vrijednosti uzgojno valjanih goveda čistih pasmina
   (priopćena pod brojem dokumenta C(2006) 2376)
   (Tekst značajan za EGP)
   (2006/427/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 77/504/EEZ od 25. srpnja 1977. o uzgojno valjanim govedima čistih pasmina (1), a posebno njezin članak 6. stavak 1. prvu alineju,
   budući da:

               (1)

               Odluka Komisije 86/130/EEZ od 11. ožujka 1986. o utvrđivanju metoda praćenja proizvodnosti i metoda procjene genetske vrijednosti uzgojno valjanih goveda čistih pasmina (2) u znatnoj je mjeri izmijenjena (3). Radi jasnoće i racionalnosti navedenu je Odluku potrebno kodificirati.

               (2)

               Komisija treba utvrditi metode za praćenje proizvodnosti i metode za genetsku ocjenu goveda.

               (3)

               Mjere predviđene ovom Odlukom u skladu su s mišljenjem Stalnog odbora za zootehniku,

         DONIJELA JE OVU ODLUKU:
   Članak 1.
   Metode za praćenje proizvodnosti i metode za procjenu genetske vrijednosti uzgojno valjanih goveda čistih pasmina utvrđene su u Prilogu I.
   Članak 2.
   Odluka 86/130/EEZ stavlja se izvan snage.
   Upućivanja na Odluku stavljenu izvan snage smatraju se upućivanjima na ovu Odluku i čitaju se u skladu s korelacijskom tablicom u Prilogu III.
   Članak 3.
   Ova je Odluka upućena državama članicama.

      Sastavljeno u Bruxellesu 20. lipnja 2006.

            Za Komisiju

         Markos KYPRIANOU

            Član Komisije

      (1)  SL L 206, 12.8.1977., str. 8. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (2)  SL L 101, 17.4.1986., str. 37. Odluka kako je izmijenjena Odlukom 94/515/EZ (SL L 207, 10.8.1994., str. 30.)

      (3)  Vidjeti Prilog II.
   PRILOG I.
   I.   Nadležna tijela država članica moraju odobriti tijela odgovorna za donošenje pravila za praćenje proizvodnosti i procjenjivanje genetske vrijednosti te za objavljivanje rezultata ocjene uzgojno valjanih goveda čistih pasmina. Imena odobrenih tijela moraju se dostaviti Komisiji i ostalim državama članicama.
   Ta tijela ponajprije moraju podnijeti izvještaj o metodama praćenja, o obrascu za opis proizvodnosti, statističkoj metodi analize i genetskim parametrima koji se koriste za svaku ocijenjenu osobinu.
   II.   Bilježenje proizvodnosti

   Svi podaci moraju se bilježiti pod nadležnosti odobrenog tijela.
   1.   Tovne i klaoničke osobine

               (a)

               Pojedinačni test na rast i razvoj/i/ili test po potomstvu u testnoj stanici

                           i.

                           Potrebno je navesti metodu testiranja i broj testiranih životinja.

                           ii.

                           U protokolu testiranja potrebno je navesti sljedeće podatke:

                                       —

                                       uvjete za prihvaćanje životinja u testnu stanicu,

                                       —

                                       gdje je primjenljivo, rezultate provedenog testiranja na farmi prije ulaska u stanicu,

                                       —

                                       podatke o vlasniku životinja za testiranje koje su uključene u pojedinačni test na rast i razvoj,

                                       —

                                       najveću starost životinja koje ulaze u testnu stanicu i raspon starosti životinja koje su trenutačno u stanici,

                                       —

                                       trajanje prilagodbe i razdoblje testiranja u stanici,

                                       —

                                       vrstu hrane i sustav hranidbe.

                           iii.

                           Bilježenje osobina: potrebno je bilježiti najmanje sljedeće osobine koje uključuju dnevni životni prirast i ocjena mišićne građe (konformacija trupa) i, ako je dostupno, druge osobine, npr. konverzija hrane za životinje i osobine trupa.

                     Specijalizirane jedinice mogu poslovati kao stanice pod nadležnošću odobrenog tijela.

               (b)

               Testiranje u proizvodnim uvjetima (na farmi))
               Odobrena tijela moraju odrediti metodu testiranja i metodu vrednovanja rezultata testiranja. Potrebno je bilježiti najmanje sljedeće osobine koje uključuju živu težinu i starost i, ako je moguće, druge osobine svojstva, npr. konformaciju goveđeg trupa.

               (c)

               Testiranje na temelju podataka prikupljenih na farmama, prodajnim mjestima i klaonicama
               Ako je moguće i prikladno, potrebno je bilježiti podatke o živoj težini i klaoničkoj težini trupova, prodajnoj cijeni, klasi trupova, u skladu s važećom klasifikacijskom shemom Zajednice, kvaliteti mesa i drugim osobinama goveđeg mesa.

         2.   Bilježenje mliječnosti

   Podaci o praćenju mliječnosti moraju biti u skladu s načelima koja su prihvatila međunarodna nadležna tijela (npr. Međunarodni odbor za kontrolu proizvodnosti životinja).
   3.   Reprodukcijske osobine (sekundarne osobine)

   Pri ocjenjivanju plodnosti, tijeka teljenja i dugovječnosti potrebno ih je procijeniti na temelju podataka o uspješnosti oplodnje (npr. NRR – (non-return vrijednost), ocjene tijeka teljenja i funkcionalne dobi (npr. sposobnosti oplodnje, starosti pri izlučivanju, duljini proizvodnog vijeka).
   4.   Procjena vanjštine (ocjenjivanje tipa)

   Pri ocjenjivanju vanjštine, mora se koristiti odobreni sustav bilježenja.
   III.   Genetska ocjena

   1.   Načela

   Genetska ocjena uzgojno valjanih životinja mora biti pod nadzorom odobrenog tijela i mora uključivati sljedeće osobine prema određenim selekcijskim ciljevima:

               —

               osobine mliječnosti u mliječnih pasmina,

               —

               tovne i klaoničke osobine u mesnih pasmina,

               —

               osobine mliječnosti i tovne i klaoničke osobine u kombiniranih pasmina.

         Nadalje, preporučuje se da genetska ocjena uključuje i osobine vezane uz reprodukciju i vanjštinu za pasmine kod kojih se te osobine bilježe.
   Uzgojna vrijednost životinje izračunava se na temelju ispitivanja proizvodnosti pojedine životinje i/ili njezinih srodnika.
   Statističke metode koje se primjenjuju pri genetskoj ocjeni moraju biti usklađene s načelima koja su dogovorila nadležna međunarodna tijela (npr. ICAR) i moraju jamčiti nepristranu genetsku ocjenu koja neće biti pod utjecajem faktora okoliša ili strukture podataka.
   Pouzdanost genetske ocjene mjeri se kao koeficijent determinacije u skladu s načelima dogovorenim od strane nadležnih međunarodnih tijela (npr. ICAR). Kada se rezultati procjene objavljuju, potrebno je navesti pouzdanost ocjene i datum njezina obavljanja.
   Potrebno je objaviti genetske posebnosti i genetske nedostatke životinje koje su odredila službeno imenovana tijela za određivanje tih svojstava u dogovoru s uzgojnim organizacijama ili društvima i u skladu s Odlukom Komisije 84/247/EEZ (1).
   2.   Genetska ocjena bikova namijenjenih umjetnom osjemenjivanju

   Bikovi moraju biti podvrgnuti genetskoj ocjeni svih obvezatnih osobina, a njihove uzgojne vrijednosti moraju se objaviti. Ostale raspoložive uzgojne vrijednosti također se moraju objaviti.
   Ove se odredbe ne primjenjuju na pasmine kojima prijeti izumiranje.

               (a)

               Genetska ocjena mliječnih osobina bikova namijenjenih za umjetno osjemenjivanje
               Pri genetskoj ocjeni mliječnih osobina, moraju se uključiti podaci o proizvodnji mlijeka i njegovom sadržaju (postotak mliječne masti i bjelančevina) te ostali dostupni i relevantni podaci o genetskoj sposobnosti za osobinu mliječnosti.
               U skladu s načelima ICAR, minimalna pouzdanost genetske ocjene bikova za umjetno osjemenjivanje mliječnih pasmina mora biti najmanje 0,5 za najvažnije proizvodne osobine, uzimajući pritom u obzir sve informacije o srodnicima.

               (b)

               Genetska ocjena bikova za umjetno osjemenjivanje kod tovnih i klaoničkih osobina
               Genetska ocjena ovih bikova obavlja se na temelju jedne od sljedećih metoda testiranja proizvodnosti:

                           i.

                           pojedinačni test na rast i razvoj u testnoj stanici;

                           ii.

                           test po potomstvu i/ili po srodnicima u stanici ili u specijaliziranim jedinicama;

                           iii.

                           test po potomstvu i/ili po srodnicima na farmi; provodi se tako da se potomstvo rasporedi među praćenim stadom kako bi se omogućila valjana usporedba bikova;

                           iv.

                           test po potomstvu i/ili po srodnicima, prikupljanjem podataka na farmama, aukcijskim prodajama ili klaonicama, na način koji omogućuje valjanu usporedbu bikova.

                     Ako se bilježi klaonička masa trupova i, kad je to primjereno, kvaliteta mesa, brzina rasta i tijek teljenja, ove kao i sve druge relevantne osobine moraju se uključiti u genetsku ocjenu bika.

      (1)  SL L 125, 12.5.1984., str. 58.
   PRILOG II.
   Odluka stavljena izvan snage s njezinim izmjenama

               Odluka Komisije 86/130/EEZ

               (SL L 101, 17.4.1986., str. 37.)

               Odluka Komisije 94/515/EZ

               (SL L 207, 10.8.1994., str. 30.)

         PRILOG III.
   Korelacijska tablica

               Odluka 86/130/EEZ

               Ova Odluka

               Članak 1.

               Članak 1.

               —

               Članak 2.

               Članak 2.

               Članak 3.

               Prilog

               Prilog I.

               —

               Prilozi II. i III.


title: 2005/908/EZ: Odluka Komisije od 14. prosinca 2005. o izmjeni Direktive Vijeća 2002/56/EZ o datumu utvrđenom u članku 21. stavku 3. do kojeg su države članice ovlaštene produžiti valjanost odluka koje se tiču istovjetnosti sjemenskog krumpira iz trećih zemalja (priopćeno pod brojem dokumenta C(2005) 5020)  Tekst značajan za EGP

text:
               13/Sv. 051

               HR

               Službeni list Europske unije

               129

         32005D0908

               L 329/37

               SLUŽBENI LIST EUROPSKE UNIJE

               14.12.2005.

      ODLUKA KOMISIJE

   od 14. prosinca 2005.
   o izmjeni Direktive Vijeća 2002/56/EZ o datumu utvrđenom u članku 21. stavku 3. do kojeg su države članice ovlaštene produžiti valjanost odluka koje se tiču istovjetnosti sjemenskog krumpira iz trećih zemalja
   (priopćeno pod brojem dokumenta C(2005) 5020)
   (Tekst značajan za EGP)
   (2005/908/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (1), a posebno drugi podstavak njezinog članka 21. stavka 3.,
   budući da:

               (1)

               Direktiva 2002/56/EZ predviđa da države članice, sa stupanjem na snagu od određenih datuma, više ne mogu za sebe određivati istovjetnost sjemenskog krumpira prikupljenog u trećim zemljama u odnosu na sjemenski krumpir prikupljen unutar Zajednice u skladu s tom Direktivom.

               (2)

               Međutim, utvrđivanje istovjetnosti sjemenskog krumpira iz svih zainteresiranih trećih zemalja nije dovršeno te Direktiva 2002/56/EZ dopušta državama članicama do 31. ožujka 2005. produžiti valjanost odluka o istovjetnosti koje su već donesene za sjemenski krumpir iz određenih trećih zemalja koje ne pokriva istovjetnost Zajednice.

               (3)

               U nedostatku propisa Zajednice o istovjetnosti sjemenskog krumpira prikupljenog u trećim zemljama u odnosu na sjemenski krumpir prikupljen unutar Zajednice, potrebno je produžiti razdoblje valjanosti odluka o istovjetnosti za koje su države članice ovlaštene Direktivom 2002/56/EZ na razdoblje od tri godine.

               (4)

               Stoga Odluku 2002/56/EZ treba na odgovarajući način izmijeniti.

               (5)

               Mjere predviđene u ovoj Odluci u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   U prvom podstavku članka 21. stavka 3. Direktive 2002/56/EZ, „31. ožujka 2005.” zamjenjuje se s „31. ožujka 2008.”
   Članak 2.
   Ova je Odluka upućena državama članicama.

      Sastavljeno u Bruxellesu 14. prosinca 2005.

            Za Komisiju

         Markos KYPRIANOU

            Član Komisije

      (1)  SL L 193., 20.7.2002., str. 60. Direktiva kako zadnje izmijenjena Direktivom 2003/61/EZ (SL L 165, 3.7.2003., str. 23.).


title: 2002/926/EZ: Odluka Komisije od 25. studenoga 2002. o izmjeni Odluke 2001/556/EZ, s obzirom na Kanadu, za želatinu namijenjenu prehrani ljudi (priopćena pod brojem dokumenta C(2002) 4540)  Tekst značajan za EGP

text:
               03/Sv. 42

               HR

               Službeni list Europske unije

               139

         32002D0926

               L 322/49

               SLUŽBENI LIST EUROPSKE UNIJE

         ODLUKA KOMISIJE
   od 25. studenoga 2002.
   o izmjeni Odluke 2001/556/EZ, s obzirom na Kanadu, za želatinu namijenjenu prehrani ljudi
   (priopćena pod brojem dokumenta C(2002) 4540)
   (Tekst značajan za EGP)
   (2002/926/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 2001/4/EZ (2), a posebno njezin članak 2. stavak 4.,
   budući da:

               (1)

               Privremeni popisi objekata u trećim zemljama koji proizvode želatinu za prehranu ljudi sastavljeni su Odlukom Komisije 2001/556/EZ od 11. srpnja 2001. o sastavljanju privremenih popisa objekata trećih zemalja iz kojih države članice odobravaju uvoz želatine namijenjene prehrani ljudi (3).

               (2)

               Kanada je dostavila naziv objekta koji proizvodi želatinu namijenjenu prehrani ljudi za koju nadležna tijela potvrđuju da su objekti u skladu s pravilima Zajednice.

               (3)

               Stoga se za Kanadu može sastaviti privremeni popis tog objekta. Odluku 2001/556/EZ trebalo bi stoga na odgovarajući način.

               (4)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U Prilog Odluci 2001/556/EZ dodaje se sljedeći redak:

         „País: CANADÁ — Land: CANADA — Land: KANADA — Χώρα: ΚΑΝΑΔΑΣ — Zemlja: KANADA — Pays: CANADA — Paese: CANADA — Land: CANADA — País: CANADÁ — Maa: KANADA — Land: KANADA

                  1

                  2

                  3

                  4

                  3738

                  Kenney & Ross Limited

                  Port Saxon

                  Nova Scotia”

   Članak 2.
   Ova se Odluka primjenjuje od trećeg dana nakon objave u Službenom listu Europskih zajednica.
   Članak 3.
   Ova je Odluka upućena državama članicama.

      Sastavljeno u Bruxellesu 25. studenoga 2002.

            Za Komisiju

         David BYRNE

            Član Komisije

      (1)  SL L 243, 11.10.1995., str. 17.

      (2)  SL L 2, 5.1.2001., str. 21.

      (3)  SL L 200, 25.7.2001., str. 23.


Odluka Komisije od 29/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7303 - PTTGC / VENCOREX) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2000/725/EZ: Odluka Komisije od 20. studenoga 2000. o neuvrštenju teknazena u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2000) 3354)  Tekst značajan za EGP

text:
               03/Sv. 45

               HR

               Službeni list Europske unije

               61

         32000D0725

               L 292/30

               SLUŽBENI LIST EUROPSKE UNIJE

         ODLUKA KOMISIJE
   od 20. studenoga 2000.
   o neuvrštenju teknazena u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2000) 3354)
   (Tekst značajan za EGP)
   (2000/725/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2000/10/EZ (2),
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena i Uredbom (EZ) br. 1972/1999 (4), a posebno njezin članak 7. stavak 3.a točku (b),
   budući da:

               (1)

               Uredbom Komisije (EZ) br. 933/94 (5), kako je zadnje izmijenjena Uredbom (EZ) br. 2230/95 (6) su utvrđene aktivne tvari sredstava za zaštitu bilja te imenovane države članice izvjestiteljice za provedbu Uredbe (EEZ) br. 3600/92 kao i identificirani prijavitelji za svaku od aktivnih tvari.

               (2)

               Teknazen je jedna od 90 aktivnih tvari obuhvaćenih prvom fazom programa rada predviđenog u članku 8. stavku 2. Direktive Vijeća 91/414/EEZ.

               (3)

               U skladu s člankom 7. stavkom 1. točkom (c) Uredbe (EEZ) br. 3600/92, Ujedinjena Kraljevina, koja je imenovana državom članicom izvjestiteljicom, 15. svibnja 1996. dostavila je Komisiji izvješće o svojoj procjeni informacija dostavljenih od jedinog podnositelja prijave u skladu s odredbama članka 6. stavka 1. te Uredbe.

               (4)

               Po primitku izvješća države članice izvjestiteljice, Komisija se savjetovala sa stručnjacima država članica kao i s jedinim preostalim podnositeljem prijave, (Hickson & Welch), kao što je predviđeno člankom 7. stavkom 3. Uredbe (EEZ) br. 3600/92.

               (5)

               Dostavljeno izvješće ispitale su države članice i Komisija u okviru Stalnog odbora za biljno zdravstvo. To je ispitivanje finalizirano 12. travnja 2000. u obliku izvješća Komisije o ispitivanju teknazena u skladu s odredbama članka 7. stavka 6. Uredbe (EEZ) br. 3600/92.

               (6)

               Iz učinjenih procjena proizlazi da dostavljene informacije nisu dostatne kako bi se pokazalo da sredstva za zaštitu bilja koja sadrže tu aktivnu tvar udovoljavaju zahtjevima iz članka 5. stavka 1. točaka (a) i (b) te članka 5. stavka 2. točke (b) Direktive 91/414/EEZ.

               (7)

               Jedini prijavitelj izvijestio je Komisiju i državu članicu izvjestiteljicu da više ne želi sudjelovati u programu rada za tu aktivnu tvar. Stoga se daljnje informacije koje su zatražene da bi se u potpunosti udovoljilo zahtjevima Direktive 91/414/EEZ neće dostavljati.

               (8)

               Stoga nije moguće tu aktivnu tvar uvrstiti u Prilog I. Direktivi 91/414/EEZ.

               (9)

               Potrebno je odrediti razdoblje počeka za raspolaganje, skladištenje, stavljanje na tržište i korištenje postojećih zaliha u skladu s odredbama članka 4. stavka 6. Direktive 91/414/EEZ.

               (10)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ (7).

               (11)

               Mjere predviđene ovom Odlukom su u skladu s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Teknazen se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:

               1.

               da se odobrenja za sredstva za zaštitu bilja koja sadrže teknazen povuku u roku od šest mjeseci od dana donošenja ove Odluke;

               2.

               da se od dana donošenja ove Odluke više ne daju niti ne obnavljaju odobrenja za sredstva za zaštitu bilja koja sadrže teknazen na temelju odstupanja predviđenog člankom 8. stavkom 2. Direktive 91/414/EEZ.

         Članak 3.
   Države članice određuju razdoblje počeka za raspolaganje, skladištenje, stavljanje na tržište i korištenje postojećih zaliha u skladu s odredbama članka 4. stavka 6. Direktive 91/414/EEZ koje mora biti najkraće moguće i ne dulje od 20 mjeseci od dana donošenja ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 20. studenoga 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 57, 2.3.2000., str. 28.

      (3)  SL L 366, 15.12.1992., str. 10.

      (4)  SL L 244, 16.9.1999., str. 41.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.


Odluka Komisije od 17/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7766 - HNA GROUP / AGUILA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/139/EZ: Odluka Komisije od 3. veljače 1997. o izmjeni Odluke 94/360/EZ o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ  Tekst značajan za EGP

text:
               03/Sv. 029

               HR

               Službeni list Europske unije

               158

         31997D0139

               L 055/13

               SLUŽBENI LIST EUROPSKE UNIJE

               03.02.1997.

      ODLUKA KOMISIJE

   od 3. veljače 1997.
   o izmjeni Odluke 94/360/EZ o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ
   (Tekst značajan za EGP)
   (97/139/EZ)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (1), kako je zadnje izmijenjena Direktivom 96/43/EZ (2), a posebno njezin članak 8. stavak 3.,
   budući da je potrebno ažurirati Prilog II. Odluke Komisije 94/360/EZ od 20. svibnja 1994. o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ (3), kako je zadnje izmijenjena Odlukom 96/104/EZ (4), u svjetlu pregovora o veterinarskim sporazumima s određenim trećim zemljama i rasprava u okviru Sporazuma o Europskom gospodarskom prostoru;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Sljedeće alineje se dodaju Prilogu II. Odluci 94/360/EZ:

               „—

               U slučaju Novog Zelanda, učestalosti predviđene u Odluci Vijeća 97/131/EZ od 17. prosinca 1996. o zaključku Sporazuma u obliku razmjene pisama o privremenoj primjeni Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla. (5)

               —

               U slučaju Norveške, državama članicama se dozvoljava zadržati učestalosti koje su niže od onih predviđenih u Prilogu I.

               —

               U slučaju Islanda, u pogledu proizvoda navedenih u Prilogu I., kategorija I, 2 i kategorija II, 6, državama članicama se dozvoljava zadržati učestalosti koje su niže od onih predviđenih u Prilogu I.

         Članak 2.
   Ova je Odluka upućena državama članicama.

      Sastavljeno u Bruxellesu 3. veljače 1997.

            Za Komisiju

         Franz FISCHLER

            Član Komisije

      (1)  SL L 373, 31.12.1990., str. 1.

      (2)  SL L 162, 1.7.1996., str. 1.

      (3)  SL L 158, 25.6.1994., str. 41.

      (4)  SL L 24, 31.1.1996., str. 31.

      (5)  SL L 57, 26.2.1997., str. 1.”


Odluka Komisije od 25/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6917 - FSI / MERIT / YILDIRIM / CMA CGM) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6841 - GOLDMAN SACHS / TPG LUNDY / TULLOCH HOMES GROUP LIMITED) prema Uredbi Vijeća (EZ) br. 139/2004 (Samo je engleski tekst vjerodostojan)